საქართველოს კანონი
„იუსტიციის უმაღლესი სკოლის შესახებ“ საქართველოს კანონში ცვლილების შეტანის თაობაზე
მუხლი 1. „იუსტიციის უმაღლესი სკოლის შესახებ“ საქართველოს კანონში (საქართველოს საკანონმდებლო მაცნე, №5, 20.01.2006, მუხ. 42) შეტანილ იქნეს შემდეგი ცვლილება:

1. მე-19 მუხლის პირველი და მე-2 პუნქტები ჩამოყალიბდეს შემდეგი რედაქციით: 

„1. სკოლაში სწავლების ხანგრძლივობაა 10 თვე. სრული სასწავლო კურსი მოიცავს თეორიულ კურსს, სტაჟირებას და სემინარულ მუშაობას.

2. იუსტიციის მსმენელისათვის, რომელსაც აქვს საქართველოს იუსტიციის უმაღლესი საბჭოს აპარატის სტრუქტურული ქვედანაყოფის ხელმძღვანელად, საერთო სასამართლოს აპარატის ან მისი სტრუქტურული ქვედანაყოფის ხელმძღვანელად, მოსამართლის თანაშემწედ, სასამართლო სხდომის მდივნად, გამომძიებლად, პროკურორად ან/და ადვოკატად მუშაობის არანაკლებ 10 წლის გამოცდილება, სრული სასწავლო კურსის ვადაა 6 თვე.“.
2. 391 მუხლი ჩამოყალიბდეს შემდეგი რედაქციით:


 „მუხლი 391. სრული სასწავლო კურსის ვადა სკოლაში 2011 წლის 1 იანვრამდე ჩარიცხული იუსტიციის მსმენელისათვის 

სკოლაში 2011 წლის 1 იანვრამდე ჩარიცხული იუსტიციის მსმენელისათვის სრული სასწავლო კურსის ვადაა 12 თვე, ხოლო ამ კანონის მე-19 მუხლის მე-2 პუნქტით განსაზღვრული საფუძვლის არსებობისას – 8 თვე.“. 
მუხლი 2. ეს კანონი ამოქმედდეს გამოქვეყნებისთანავე. 

საქართველოს პრეზიდენტი 

 მ. სააკაშვილი
თბილისი,

2011 წლის 17 ივნისი.

